proxectonos/corpus_dominio_legal_administrativo_tmp huggingface dataset:
RESOLUCIÓN do 11 de febreiro de 2026 pola que se ordena a publicación do Acordo do Consello da Xunta de Galicia, do 9 de febreiro de 2026, polo que se aproba a modificación da relación de postos de traballo da Presidencia da Xunta de Galicia.
Consellería de Facenda e Administración Pública — III. Outras disposicións — 18/02/2026

A aprobación da modificación da relación de postos de traballo da Presidencia da Xunta de Galicia xustifícase polas razóns indicadas no punto primeiro do acordo.
En consecuencia, consultadas as organizacións sindicais presentes na Mesa de Negociación da Comunidade Autónoma de Galicia e a Comisión de Persoal, o Consello da Xunta de Galicia, na súa reunión do 9 de febreiro de 2026, adoptou o seguinte
Primeiro. Aprobar a modificación da relación de postos de traballo da Presidencia da Xunta de Galicia nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Clasificar de libre designación o posto que a seguir se relaciona, en aplicación do criterio de excepcionalidade que se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Terceiro. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 9 de febreiro de 2026, relativo á aprobación da modificación da relación de postos de traballo da Presidencia da Xunta de Galicia, coa finalidade de cumprir o dito acordo, de conformidade coa Orde da Consellería de Facenda, do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 11 de febreiro de 2026
CORRECCIÓN DE ERROS. Orde do 15 de xaneiro de 2026 pola que se establecen as bases reguladoras para a concesión de axudas a entidades locais de Galicia para o financiamento de actuacións dirixidas a incrementar a ecoeficiencia na xestión dos residuos de competencia municipal, cofinanciadas pola Unión Europea no marco do programa Galicia Feder 2021-2027, cunha taxa de cofinanciamento do 60 % do gasto elixible para o ano 2026 (código de procedemento MT975X).
Consellería de Medio Ambiente e Cambio Climático — III. Outras disposicións — 16/02/2026

Advertidos erros na citada orde na súa versión en castelán, publicada no
Diario Oficial de Galicia
número 25, do 6 de febreiro de 2026, realízase a corrección na versión do DOG neste idioma. Tal corrección non procede no texto en galego.
RESOLUCIÓN do 13 de febreiro de 2026 pola que se publica a modificación do plan de estudos de graduado ou graduada en Medicina.
Universidade de Santiago de Compostela — III. Outras disposicións — 25/02/2026

De conformidade co disposto nos artigos 32 e 33 do Real decreto 822/2021, do 28 de setembro, polo que se establece a organización das ensinanzas universitarias e do procedemento de aseguramento da súa calidade, e obtida a aprobación da modificación do plan de estudos mediante a Resolución do Consello de Universidades do 18 de xullo de 2025.
Este reitorado resolve publicar a modificación do plan de estudos conducentes á obtención do título oficial de graduado ou graduada en Medicina pola Universidade de Santiago de Compostela, publicado no Boletín Oficial del Estado número 53, do 3 de marzo de 2011.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 13 de febreiro de 2026
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulo).
5.1.4. Plan de estudos resumido (por curso académico).
Primeiro curso.
Segundo curso.
Terceiro curso.
Cuarto curso.
Quinto curso.
Sexto curso.
RESOLUCIÓN do 13 de febreiro de 2026 pola que se publica a modificación do plan de estudos de graduado ou graduada en Óptica e Optometría.
Universidade de Santiago de Compostela — III. Outras disposicións — 25/02/2026

De conformidade co disposto nos artigos 32 e 33 do Real decreto 822/2021, do 28 de setembro, polo que se establece a organización das ensinanzas universitarias e do procedemento de aseguramento da súa calidade, e obtida a aprobación da modificación do plan de estudos mediante a Resolución do Consello de Universidades do 18 de xullo de 2025.
Este reitorado resolve publicar a modificación do plan de estudos conducentes á obtención do título oficial de graduado ou graduada en Óptica e Optometría pola Universidade de Santiago de Compostela, publicado no Boletín Oficial del Estado número 43, do 19 de febreiro de 2011.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 13 de febreiro de 2026
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulo).
5.1.4. Plan de estudos resumido (por curso académico).
Primeiro curso.
Segundo curso.
Terceiro curso.
Cuarto curso.
CORRECCIÓN DE ERROS. Resolución do 13 de febreiro de 2026 pola que se convoca unha actividade formativa para o persoal veterinario da Consellería do Medio Rural e persoal veterinario colexiado no Ilustre Colexio Oficial de Veterinarios de Lugo e dos demais colexios de veterinarios de Galicia.
Escola Galega de Administración Pública — III. Outras disposicións — 25/02/2026

Advertido un erro na referida resolución, publicada no DOG número 34, do 20 de febreiro de 2026, cómpre facer a seguinte corrección:
– Na páxina 14303, no título da resolución onde di: «Resolución do 13 de febreiro de 2026 pola que se convoca unha actividade formativa para o persoal veterinario da Consellería do Medio Rural e persoal veterinario colexiado no Ilustre Colexio Oficial de Veterinarios de Galicia e dos demais colexios de veterinarios de Galicia», debe dicir: «Resolución do 13 de febreiro de 2026 pola que se convoca unha actividade formativa para o persoal veterinario da Consellería do Medio Rural e persoal veterinario colexiado no Ilustre Colexio Oficial de Veterinarios de Lugo e dos demais colexios de veterinarios de Galicia».
EXTRACTO da Resolución do 10 de febreiro de 2026 pola que se aproban as bases reguladoras para a concesión de subvencións aos concellos e ás entidades locais menores, en réxime de concorrencia non competitiva, destinadas ao financiamento de auditorías das redes de saneamento para a detección de infiltracións, e se convocan para o ano 2026 (código de procedemento AU301D).
Augas de Galicia — III. Outras disposicións — 25/02/2026

BDNS (Identif.): 888952.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/888952
Primeiro.
Entidades beneficiarias
Poderán ser entidades beneficiarias os concellos e as entidades locais menores responsables de sistemas de saneamento, que teñan unha poboación total igual ou inferior a 50.000 habitantes.
Segundo.
Obxecto
Establecer as bases reguladoras para a concesión de subvencións aos concellos e ás entidades locais menores da Comunidade Autónoma de Galicia, en réxime de concorrencia non competitiva, destinadas ao financiamento de auditorías das redes de saneamento para a detección de infiltracións, e convocar estas subvencións para o ano 2026 (código de procedemento AU301D).
Terceiro.
Bases reguladoras
Publícase conxuntamente este extracto coa Resolución do 10 de febreiro de 2026 pola que se aproban as bases reguladoras para a concesión de subvencións aos concellos e ás entidades locais menores, en réxime de concorrencia non competitiva, destinadas ao financiamento de auditorías das redes de saneamento para a detección de infiltracións, e se convocan para o ano 2026 (código de procedemento AU301D).
Cuarto.
Importe
As subvencións reguladas ao abeiro desta resolución financiaranse con cargo á conta financeira 6566 (subvencións de capital a corporacións locais) da entidade pública empresarial Augas de Galicia, por importe de cincocentos mil euros (500.000,00 €), aplicación orzamentaria 06.82.542B.760.0.
O importe das subvencións será do 100 % do investimento subvencionable, co límite máximo de quince mil euros (15.000,00 €) por solicitude, incluído o imposto sobre o valor engadido (IVE), ata esgotar o crédito previsto na presente resolución de convocatoria.
Quinto.
Prazo de presentación de solicitudes
O prazo de presentación de solicitudes comezará ás 9.00 horas do día 6 de marzo de 2026 e rematará ás 14.00 horas do día 7 de setembro de 2026.
Santiago de Compostela, 10 de febreiro de 2026
ORDE do 16 de febreiro de 2026 pola que se modifica a autorización, por cambio de titularidade, do Centro Privado Plurilingüe Arenales Santa Juana, de Ferrol.
Consellería de Educación, Ciencia, Universidades e Formación Profesional — III. Outras disposicións — 25/02/2026

Mediante escritura pública notarial, Colegio Ferrol Caranza, Sociedad Limitada, sociedade unipersoal, titular do centro privado (CPR) Plurilingüe Arenales Santa Juana, de Ferrol, cede a súa titularidade a favor da Fundación Educativa Arenales-Parentes.
De conformidade coa solicitude de cambio de titularidade formulada, e logo da tramitación do expediente de acordo co establecido no Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Cambio de titularidade
Autorizar a modificación da autorización por cambio de titularidade do CPR Plurilingüe Arenales Santa Juana, de Ferrol, código do centro 15006511, a favor da Fundación Educativa Arenales-Parentes.
O cambio de titularidade non afectará o réxime de funcionamento do centro.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 16 de febreiro de 2026
EXTRACTO da Resolución do 10 de febreiro de 2026 pola que se aproban as bases reguladoras para a concesión de subvencións aos concellos e ás entidades locais menores, en réxime de concorrencia non competitiva, destinadas ao financiamento de auditorías de abastecemento encamiñadas á elaboración de plans de actuacións para minimizar as perdas de auga, e se convocan para o ano 2026 (código de procedemento AU301C).
Augas de Galicia — III. Outras disposicións — 25/02/2026

BDNS (Identif.): 888994.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
http://www.infosubvenciones.es/bdnstrans/GE/es/convocatoria/888994
Primeiro.
Entidades beneficiarias
Poderán ser entidades beneficiarias os concellos e as entidades locais menores responsables de sistemas de abastecemento que teñan unha poboación total igual ou inferior a 50.000 habitantes.
Segundo.
Obxecto
Establecer as bases reguladoras para a concesión de subvencións aos concellos e ás entidades locais menores da Comunidade Autónoma de Galicia, en réxime de concorrencia non competitiva, destinadas ao financiamento das auditorías de abastecemento para minimizar as perdas de auga, e convocar estas subvencións para o ano 2026 (código de procedemento AU301C).
Terceiro.
Bases reguladoras
Publícase conxuntamente este extracto coa Resolución do 10 de febreiro de 2026 pola que se aproban as bases reguladoras para a concesión de subvencións aos concellos e ás entidades locais menores, en réxime de concorrencia non competitiva, destinadas ao financiamento de auditorías de abastecemento encamiñadas á elaboración de plans de actuacións para minimizar as perdas de auga, e se convocan para o ano 2026 (código de procedemento AU301C).
Cuarto.
Importe
As subvencións reguladas ao abeiro desta resolución financiaranse con cargo á conta financeira 6566 (subvencións de capital a corporacións locais) da entidade pública empresarial Augas de Galicia, por importe de douscentos mil euros (200.000,00 €), aplicación orzamentaria 06.82.542B.760.00.
O importe das subvencións será do 100 % do investimento subvencionable, co límite máximo de dez mil euros (10.000,00 €) por solicitude, incluído o imposto sobre o valor engadido (IVE), ata esgotar o crédito previsto nesta resolución de convocatoria.
Quinto.
Prazo de presentación de solicitudes
O prazo de presentación de solicitudes comezará ás 9.00 horas do día 6 de marzo de 2026 e rematará ás 14.00 horas do día 31 de xullo de 2026.
Santiago de Compostela, 10 de febreiro de 2026
ORDE do 16 de febreiro de 2026 pola que se modifica a autorización, por cambio de titularidade, do Centro Privado Plurilingüe Arenales Compañía, de Ferrol.
Consellería de Educación, Ciencia, Universidades e Formación Profesional — III. Outras disposicións — 25/02/2026

Mediante escritura pública notarial, Colegio Ferrol San Amaro, Sociedad Limitada, sociedade unipersoal, titular do centro privado (CPR) Plurilingüe Arenales Compañía, de Ferrol, cede a súa titularidade a favor da Fundación Educativa Arenales-Parentes.
De conformidade coa solicitude de cambio de titularidade formulada, e logo da tramitación do expediente de acordo co establecido no Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Cambio de titularidade
Autorizar a modificación da autorización por cambio de titularidade do CPR Plurilingüe Arenales Compañía, de Ferrol, código do centro 15006481, a favor da Fundación Educativa Arenales-Parentes.
O cambio de titularidade non afectará o réxime de funcionamento do centro.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 16 de febreiro de 2026
ORDE do 13 de febreiro de 2026 pola que se dá de baixa no Rexistro de Escolas de Música e Danza desta comunidade autónoma, por cesamento de actividades, a Escola de Música Municipal de Lousame (A Coruña).
Consellería de Educación, Ciencia, Universidades e Formación Profesional — III. Outras disposicións — 25/02/2026

Mediante a Orde do 21 de xaneiro de 2014 (DOG do 6 de febreiro) autorízase a inclusión no Rexistro de Escolas de Música e Danza desta comunidade autónoma da Escola de Música Municipal de Lousame, de conformidade coa Orde do 11 de marzo de 1993 (DOG do 22 de abril) que regula as condicións de creación e funcionamento das escolas de música e danza da Comunidade Autónoma de Galicia.
A entidade titular da Escola comunica o cesamento da actividade do centro e solicita a súa baixa no Rexistro de Escolas de Música e Danza da Comunidade Autónoma de Galicia, polo que, por proposta da Dirección Xeral de Centros e Recursos Humanos,
Artigo único.
Baixa no Rexistro
Dar de baixa no Rexistro de Escolas de Música e Danza da Comunidade Autónoma de Galicia a Escola de Música Municipal de Lousame, código do centro 15032844.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 13 de febreiro de 2026
RESOLUCIÓN do 13 de febreiro de 2026 pola que se publica a modificación do plan de estudos de graduado ou graduada en Administración e Dirección de Empresas.
Universidade de Santiago de Compostela — III. Outras disposicións — 26/02/2026

De conformidade co disposto nos artigos 32 e 33 do Real decreto 822/2021, do 28 de setembro, polo que se establece a organización das ensinanzas universitarias e do procedemento de aseguramento da súa calidade, e obtida a aprobación da modificación do plan de estudos mediante a Resolución do Consello de Universidades do 18 de xullo de 2025.
Este reitorado resolve publicar a modificación do plan de estudos conducentes á obtención do título oficial de graduado ou graduada en Administración e Dirección de Empresas pola Universidade de Santiago de Compostela, publicado no
Boletín Oficial del Estado
núm. 56, do 5 de marzo de 2010.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 13 de febreiro de 2026
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulo).
5.1.4. Plan de estudos resumido (por curso académico).
RESOLUCIÓN do 13 de febreiro de 2026 pola que se publica a modificación do plan de estudos de graduado ou graduada en Economía.
Universidade de Santiago de Compostela — III. Outras disposicións — 26/02/2026

De conformidade co disposto nos artigos 32 e 33 do Real decreto 822/2021, do 28 de setembro, polo que se establece a organización das ensinanzas universitarias e do procedemento de aseguramento da súa calidade, e obtida a aprobación da modificación do plan de estudos mediante a Resolución do Consello de Universidades do 18 de xullo de 2025.
Este reitorado resolve publicar a modificación do plan de estudos conducentes á obtención do título oficial de graduado ou graduada en Economía pola Universidade de Santiago de Compostela, publicado no
Boletín Oficial del Estado
núm. 56, do 5 de marzo de 2010.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 13 de febreiro de 2026
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulo).
5.1.4. Plan de estudos resumido (por curso académico).
RESOLUCIÓN do 13 de febreiro de 2026 pola que se publica a modificación do plan de estudos de graduado ou graduada en Matemáticas.
Universidade de Santiago de Compostela — III. Outras disposicións — 26/02/2026

De conformidade co disposto nos artigos 32 e 33 do Real decreto 822/2021, do 28 de setembro, polo que se establece a organización das ensinanzas universitarias e do procedemento de aseguramento da súa calidade, e obtida a aprobación da modificación do plan de estudos mediante a Resolución do Consello de Universidades do 18 de xullo de 2025.
Este reitorado resolve publicar a modificación do plan de estudos conducentes á obtención do título oficial de graduado ou graduada en Matemáticas pola Universidade de Santiago de Compostela, publicado no
Boletín Oficial do Estado
núm. 40, do 16 de febreiro de 2009.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 13 de febreiro de 2026
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulo).
5.1.4. Plan de estudos resumido (por curso académico).
RESOLUCIÓN do 25 de febreiro de 2026, da Secretaría Xeral da Emigración, pola que se amplía o prazo de presentación de solicitudes da Resolución do 12 de xaneiro de 2026, da Secretaría Xeral da Emigración, pola que se establecen as bases reguladoras do Programa de obradoiros de folclore, artesanía, cociña galega e seminarios de cultura galega en entidades galegas do exterior, e se procede á súa convocatoria para o ano 2026 (código de procedemento PR923C).
Consellería de Emprego, Comercio e Emigración — III. Outras disposicións — 26/02/2026

Mediante a Resolución do 12 de xaneiro de 2026 (DOG núm. 16, do 26 de xaneiro), reguláronse e convocáronse as subvencións correspondentes ao programa de obradoiros de folclore, artesanía, cociña galega e seminarios de cultura galega en entidades galegas do exterior para entidades galegas do exterior para o ano 2026.
No artigo 9 da devandita resolución establécese un prazo dun mes, contado a partir do día seguinte ao da publicación da resolución no
Diario Oficial de Galicia
, para a presentación de solicitudes, prazo que remata o vindeiro día 26 de febreiro.
As especiais circunstancias socio-políticas e económicas concorrentes actualmente nos países onde residen a maioría das persoas da colectividade galega no exterior están provocando grandes dificultades a esas persoas para poder reunir a documentación.
Así, tendo en conta estas dificultades para a presentación da documentación e que o número de potenciais beneficiarios é limitado e coñecido pola Secretaría Xeral da Emigración resulta aconsellable, para promover e facilitar a súa participación neste procedemento, ampliar o prazo de presentación de solicitudes previsto na convocatoria.
Con carácter xeral, o artigo 32 da Lei 39/2015, do 1 de outubro, do procedemento administrativo común das administracións públicas (LPACAP), prevé a posibilidade de que a Administración poida conceder unha ampliación dos prazos establecidos se as circunstancias o aconsellan e con iso non se prexudica dereitos de terceiras persoas, por un período que non exceda a metade dos ditos prazos. Os acordos sobre ampliación non serán susceptibles de recurso.
Por todo o anterior, sobre a base dos requisitos e condicións previstos na normativa anteriormente citada,
Artigo único.
Ampliación do prazo de presentación de solicitudes
Ampliar o prazo de presentación de solicitudes previsto no artigo 9 da Resolución do 12 de xaneiro de 2026, da Secretaría Xeral da Emigración, pola que se establecen as bases reguladoras do Programa de obradoiros de folclore, artesanía, cociña galega e seminarios de cultura galega en entidades galegas do exterior, e se procede á súa convocatoria para o ano 2026 (código de procedemento PR923C), ata o 13 de marzo de 2026, inclusive.
Santiago de Compostela, 25 de febreiro de 2026
RESOLUCIÓN do 18 de febreiro de 2026, da Secretaría Xeral Técnica e do Tesouro da Consellería de Facenda e Administración Pública, pola que se dá publicidade da Resolución do 18 de febreiro de 2026, de encomenda patrimonial á Fundación Semana Verde de Galicia para o desenvolvemento das probas de acceso a distintos corpos e categorías da Administración da Comunidade Autónoma de Galicia durante o ano 2026.
Consellería de Facenda e Administración Pública — III. Outras disposicións — 26/02/2026

De conformidade co disposto no artigo 8 da Lei 19/2013, do 9 de decembro, de transparencia, acceso á información pública e bo goberno, dáselle publicidade da encomenda da Consellería de Facenda e Administración Pública á Fundación Semana Verde de Galicia, que ten as seguintes características:
Actividade: a Fundación Semana Verde de Galicia prestaralle á Consellería de Facenda e Administración Pública o apoio ao desenvolvemento das probas dos seguintes procesos selectivos:
Natureza e alcance da xestión da encarga: encarga a medios propios en cumprimento do recollido na disposición adicional décima, encomenda patrimonial da Lei 6/2023, do 2 de novembro, do patrimonio da Comunidade Autónoma de Galicia, por ter a Fundación Semana Verde de Galicia a consideración de medio propio instrumental e de servizo técnico da Administración xeral da Comunidade Autónoma, en función do disposto no artigo 45 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
Orzamento: o orzamento é de 463.916,26 €. O gasto derivado desta encarga imputarase á aplicación orzamentaria 23.04.124A.226.13 (código de proxecto 2015/00187) dos orzamentos xerais da Comunidade Autónoma para o 2026, na cal existe crédito adecuado e suficiente.
Esta operación non está suxeita a IVE segundo o establecido no artigo 7.8 da Lei 37/1992, do 28 de decembro, do imposto sobre o valor engadido.
Santiago de Compostela, 18 de febreiro de 2026
EXTRACTO da Orde do 9 de febreiro de 2026 pola que se establecen as bases reguladoras das subvencións a concellos, para a elaboración e implantación de plans de protección civil para o risco de incendios forestais de ámbito municipal, e se procede á súa convocatoria para o ano 2026 (código de procedemento PR460E).
Consellería de Presidencia, Xustiza e Deportes — III. Outras disposicións — 26/02/2026

BDNS (Identif.): 889003.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS):
https://www.infosubvenciones.es/bdnstrans/GE/es/convocatoria/889003
Primeiro. Beneficiarios
Os municipios galegos de menos de 10.000 habitantes que cumpran cos seguintes requisitos:
1. Ter obrigación de contar co Plan de actuación municipal ante o risco de incendios forestais, conforme se determina no plan Peifoga.
2. Remitir a conta xeral do concello, correspondente ao exercicio orzamentario de 2024, ao Consello de Contas.
Segundo. Obxecto
Establecer as bases reguladoras e a convocatoria de subvencións para o ano 2026, en réxime de concorrencia non competitiva, destinadas ao financiamento dos gastos que realicen os municipios para a elaboración, a revisión e a implantación do Plan de actuación municipal ante o risco de incendios forestais.
Terceiro. Bases reguladoras
Orde do 9 de febreiro de 2026 pola que se establecen as bases reguladoras das subvencións a concellos, en réxime de concorrencia non competitiva, para a elaboración e implantación de plans de protección civil para o risco de incendios forestais de ámbito municipal, e se procede á súa convocatoria para o ano 2026 (código de procedemento PR460E).
Cuarto. Importe
Para a concesión destas axudas destínase crédito por un importe total de trescentos trinta mil euros (330.000 €) con cargo á partida orzamentaria 05.06.212A.460.3, código de proxecto 2026 00007, correspondente aos orzamentos xerais da Comunidade Autónoma de Galicia, de acordo coa Lei de orzamentos xerais da Comunidade Autónoma de Galicia para o ano 2026.
Quinto. Prazo de presentación de solicitudes
O prazo de presentación de solicitudes será dun mes e comezará a computar transcorridos cinco (5) días hábiles contados desde o día seguinte ao da publicación desta resolución no Diario Oficial de Galicia, a partir das 9.00 horas. No caso de que o día de inicio do prazo sexa inhábil, o prazo comezará o día hábil seguinte, tamén ás 9.00 horas. O día de finalización do prazo poderán presentarse as solicitudes ata as 20.00 horas.
Se o último día do prazo fose inhábil, entenderase prorrogado ao primeiro día hábil seguinte.
Santiago de Compostela, 9 de febreiro de 2026
EXTRACTO da Orde do 12 de decembro de 2025 pola que se establecen as bases reguladoras das axudas aos custos derivados da instalación de valados fixos, como medida de prevención dos danos que poida ocasionar o lobo, e se convocan para o ano 2026 (código de procedemento MT809F).
Consellería de Medio Ambiente e Cambio Climático — III. Outras disposicións — 05/01/2026

BDNS (Identif.): 877566.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/877566
Primeiro.
Persoas beneficiarias
Poderanse acoller a estas axudas as persoas físicas ou xurídicas titulares de explotacións gandeiras do tipo de gando bovino, ovino, cabrún, porcino da raza celta e equino que figuren incluídas no Rexistro Xeral de Explotacións Gandeiras (Rega) de Galicia.
Segundo.
Obxecto
Establecer as bases reguladoras para a concesión de axudas a favor das persoas titulares de explotacións gandeiras afectadas polos ataques do lobo, coa finalidade de fomentar a aplicación de medidas de protección, para o que se incentiva a adquisición de elementos preventivos (valados fixos) dos danos que poida ocasionar esta especie, e se procede á súa convocatoria para o ano 2026 (procedemento MT809F).
Terceiro.
Bases reguladoras e convocatoria
Orde do 12 de decembro de 2025 pola que se establecen as bases reguladoras das axudas aos custos derivados da instalación de valados fixos, como medida de prevención dos danos que poida ocasionar o lobo, e se convocan para o ano 2026 (código de procedemento MT809F).
Cuarto.
Contía
As axudas concedidas ao abeiro desta orde serán financiadas pola Consellería de Medio Ambiente e Cambio Climático cun importe total de catrocentos mil euros (400.000 €).
Subvencionarase a adquisición e instalación de valados fixos:
a) Valados fixos electrificados.
O importe máximo da axuda será de 3,5 € por metro lineal ata un máximo de 1.750 € por valado, IVE excluído.
b) Valados fixos con malla gandeira ou cinexética metálica.
O importe máximo da axuda será de 4,5 € por metro lineal ata un máximo de 4.500 € por valado, IVE excluído.
Quinto.
Prazo de presentación de solicitudes
O prazo de presentación das solicitudes de axuda será dun mes a partir do día seguinte ao da publicación da orde no
Diario Oficial de Galicia.
Santiago de Compostela, 12 de decembro de 2025
ORDEN do 22 de decembro de 2025 pola que se nomea directora territorial na provincia da Coruña a Nieves Mancebo Santamaría.
Consellería do Medio Rural — II. Autoridades e persoal — 02/01/2026

En virtude do establecido no artigo 38 da Lei 1/1983, do 22 de febreiro, de normas reguladoras da Xunta e da súa Presidencia, e no artigo 11.5 do Decreto 245/2009, do 30 de abril, polo que se regulan as delegacións territoriais da Xunta de Galicia, e atendendo aos criterios establecidos na normativa citada,
Nomeo directora territorial da Consellería do Medio Rural na provincia da Coruña a Nieves Mancebo Santamaría.
Santiago de Compostela, 22 de decembro de 2025
ORDE do 29 de decembro de 2025 pola que se resolve a convocatoria de axudas a centros privados concertados para atender o alumnado con necesidades específicas de apoio educativo para o curso 2025/26.
Consellería de Educación, Ciencia, Universidades e Formación Profesional — III. Outras disposicións — 09/01/2026

Mediante a Orde da Consellería de Educación, Ciencia, Universidades e Formación Profesional, do 4 de agosto de 2025, publicada no Diario Oficial de Galicia do 1 de setembro, apróbanse as bases reguladoras das axudas a centros privados concertados para atender o alumnado con necesidades específicas de apoio educativo, naqueles aspectos que non estean xa cubertos polo concerto educativo, desde o día 1 de setembro de 2025 ata o 30 de xuño de 2026.
Unha vez rematado o procedemento establecido na convocatoria, cómpre facer pública a relación definitiva de centros beneficiarios das axudas, de conformidade co artigo 18 da devandita orde.
En consecuencia, por proposta da Subdirección Xeral de Centros,
Artigo único.
Concesión axudas
1. Conceder as axudas económicas aos centros privados concertados que se relacionan nos anexos I e II desta orde.
2. Desestimar as solicitudes e excluír os centros privados concertados que se relacionan no anexo III desta orde, polos motivos que nel se sinalan.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 29 de decembro de 2025
Finalidade: axuda prevista no artigo 4.1 da orde da convocatoria.
Centros de educación infantil, primaria, educación secundaria obrigatoria.
Formación profesional.
Finalidade: adquisición de material inventariable (artigo 4.2).
Centros de educación infantil, primaria, educación secundaria obrigatoria.
Formación profesional.
EXTRACTO da Resolución do 19 de febreiro de 2026 pola que se publican as bolsas de mobilidade destinadas ao estudantado participante no programa SICUE no curso 2026/27.
Universidade de Vigo — III. Outras disposicións — 27/02/2026

BDNS (Identif.): 888462.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
https://www.infosubvenciones.es/bdnstrans/GE/es/convocatoria/888462
Primeiro.
Persoas beneficiarias
Será beneficiario o alumando matriculado na Universidade de Vigo no curso 2025/26 en titulacións oficiais de grao en centros propios ou en centros adscritos de titularidade pública que imparten titulacións non existentes en centros propios (Enfermaría Ourense, Enfermaría Pontevedra e Enfermaría Meixoeiro).
O alumnado deber ter solicitada a praza na convocatoria de mobilidade SICUE para o curso académico 2026/27.
Segundo.
Obxecto
A presente convocatoria está prevista no Plan estratéxico de subvencións da Universidade de Vigo como unha acción destinada ao cumprimento do obxectivo de «impulsar a internacionalización e a multiculturalidade» a través da compensación do custo económico asociado á mobilidade nacional SICUE co obxecto de fomentar o coñecemento doutros sistemas docentes e a inmersión cultural.
O obxecto das bolsas é atender o custo económico que supón a participación no programa de mobilidade do Sistema de intercambio entre centros universitarios (SICUE) coa finalidade de que ningunha persoa quede excluída da mobilidade por razóns económicas.
Terceiro.
Bases reguladoras
Resolución do 19 de febreiro de 2026 pola que se publican as bolsas de mobilidade destinadas ao estudantado participante no programa SICUE no curso 2026/27.
Cuarto.
Contía
A contía total do crédito destinado a estas axudas será de trinta e cinco mil euros (35.000 €).
Quinto.
Prazo de presentación de solicitudes
Desde o 20 de febreiro ata o 16 de marzo de 2026.
Vigo, 19 de febreiro de 2026
ORDE do 24 de febreiro de 2026 pola que se nomea director territorial de Celeiro a Alexandre Piñeiro Rodríguez.
Consellería do Mar — II. Autoridades e persoal — 27/02/2026

En virtude do establecido no artigo 38 da Lei 1/1983, do 22 de febreiro, de normas reguladoras da Xunta e da súa Presidencia, e no artigo 11.5 do Decreto 245/2009, do 30 de abril, polo que se regulan as delegacións territoriais da Xunta de Galicia, e atendendo aos criterios establecidos na normativa citada,
Nomeo director territorial de Celeiro da Consellería do Mar a Alexandre Piñeiro Rodríguez.
Santiago de Compostela, 24 de febreiro de 2026
RESOLUCIÓN do 29 de decembro de 2025 pola que se publica o orzamento para o exercicio 2026.
Universidade de Vigo — III. Outras disposicións — 02/01/2026

Aprobado o orzamento para o exercicio 2025 polo Consello de Goberno do 22 de decembro de 2025, e polo Consello Social da Universidade de Vigo, reunido o 29 de decembro de 2025, que figura no anexo desta resolución, remítese ao Diario Oficial de Galicia para a súa publicación.
Vigo, 29 de decembro de 2025
EXTRACTO da Orde do 25 de novembro de 2025 pola que se establecen as bases reguladoras e se procede á convocatoria de axudas de mobilidade, complementarias ás achegadas pola Unión Europea, para o alumnado das universidades do Sistema universitario de Galicia que participa en Erasmus Estudos no curso 2025/26 en países que teñen a condición de países do programa no programa comunitario Erasmus+ (código de procedemento ED417A).
Consellería de Educación, Ciencia, Universidades e Formación Profesional — III. Outras disposicións — 02/01/2026

BDNS (Identif.): 877181.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/877181
Primeiro.
Persoas beneficiarias
O alumnado das universidades do Sistema universitario de Galicia que participa en Erasmus Estudos no curso 2025/26 en países que teñen a condición de países do programa no programa comunitario Erasmus+.
Segundo.
Obxecto
Convocar, en réxime de concorrencia competitiva, axudas de mobilidade complementarias ás achegadas pola Unión Europea no marco do programa comunitario Erasmus+.
Terceiro.
Bases reguladoras
Publícanse conxuntamente coa convocatoria.
Cuarto.
Orzamento e contía das bolsas
O importe global previsto na orde é de 1.885.295,00 €.
As axudas terán a seguinte contía, en función dos grupos de países que teñen a condición de países do programa no programa Erasmus+:
a) De 195 euros/mes para un país de destino do grupo 1.
b) De 165 euros/mes para un país de destino do grupo 2.
c) De 125 euros/mes para un país de destino do grupo 3.
Quinto.
Prazo de presentación de solicitudes
Será dun mes, contado desde o día seguinte ao da publicación da convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación.
Santiago de Compostela, 25 de novembro de 2025
RESOLUCIÓN do 25 de febreiro de 2026, da Dirección Xeral de Gandaría, Agricultura e Industrias Agroalimentarias, pola que se adoptan medidas cautelares en relación coa dermatose nodular contaxiosa.
Consellería do Medio Rural — III. Outras disposicións — 27/02/2026

A dermatose nodular contaxiosa é unha enfermidade vírica de alta difusibilidade e que implica importantes prexuízos tanto nas explotacións afectadas como a nivel xeral no sector bovino.
A aparición desta enfermidade en países da Unión Europea próximos tanto territorial como comercialmente con España, así como a detección desta doenza en territorio español o pasado mes de outubro en Cataluña, na provincia de Girona, supuxo un importante aumento do nivel de risco de aparición desta enfermidade en Galicia.
A pesar da evolución favorable da situación epidemiolóxica en Cataluña, e das medidas adoptadas por parte desta comunidade autónoma, a aparición de novos casos de dermatose nodular contaxiosa en Francia aconsella manter as medidas cautelares establecidas na Comunidade Autónoma de Galicia respecto desta enfermidade, tras a análise do risco sanitario existente actualmente.
Fundamentos de dereito.
Visto o Regulamento (UE) 2016/429 do Parlamento Europeo e do Consello, do 9 de marzo de 2016, relativo ás enfermidades transmisibles dos animais e polo que se modifican ou derrogan algúns actos en materia de sanidade animal.
Visto o disposto no artigo 8, de medidas sanitarias de salvagarda, da Lei 8/2003, do 24 de abril, de sanidade animal.
No exercicio da competencia que regula o artigo 19 do Decreto 223/2022, do 22 de decembro, polo que se establece a estrutura orgánica da Consellería do Medio Rural,
Primeiro. Prorróganse as medidas recollidas na Resolución do 27 de novembro de 2025, da Dirección Xeral de Gandaría, Agricultura e Industrias Agroalimentarias, pola que se adoptan medidas cautelares en relación coa dermatose nodular contaxiosa, publicada no
Diario Oficial de Galicia
núm. 231, do 28 de novembro de 2025, cuxos efectos remataban o día 1 de marzo de 2026 ao abeiro da Resolución do 28 de xaneiro de 2026, da Dirección Xeral de Gandaría, Agricultura e Industrias Agroalimentarias, pola que se adoptan medidas cautelares en relación coa dermatose nodular contaxiosa, publicada no
Diario Oficial de Galicia
núm. 20, do 30 de xaneiro de 2026.
Segundo. A Resolución do 25 de febreiro de 2026 producirá os seus efectos desde o día 2 de marzo de 2026 ata o 31 de marzo de 2026, ambos incluídos, e poderase prorrogar por resolución de acordo coa evolución epidemiolóxica da enfermidade.
Terceiro. Esta resolución non pon fin á vía administrativa e contra ela cabe interpoñer recurso de alzada ante a conselleira do Medio Rural, no prazo dun mes contando desde o día seguinte ao da súa publicación no DOG, de conformidade co que establecen os artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 25 de febreiro de 2026
RESOLUCIÓN do 13 de febreiro de 2026, da Dirección Xeral de Formación e Cualificación para o Emprego, pola que se publican as subvencións concedidas en virtude da Orde do 8 de xullo de 2025 pola que se establecen as bases reguladoras para o período 2025-2027 e se procede á primeira convocatoria de subvencións en réxime de concorrencia non competitiva para o financiamento de accións formativas do Sistema de formación profesional dos graos A, B e C, para persoas traballadoras desempregadas, para os anos 2025-2026 (código de procedemento TR301K).
Consellería de Emprego, Comercio e Emigración — III. Outras disposicións — 27/02/2026

A Lei 9/2007, do 13 de xuño, de subvencións de Galicia (DOG núm. 121, do 25 de xuño), dispón no seu artigo 15.1, relativo á publicidade das subvencións concedidas, que os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, o beneficiario, a contía concedida e a finalidade ou finalidades da subvención.
A Orde da Consellería de Emprego, Comercio e Emigración do 8 de xullo de 2025 (DOG núm. 130, do 9 de xullo), estableceu as bases polas que se regularán as subvencións das accións formativas do Plan formativo para o emprego (persoas traballadoras desempregadas) da Comunidade Autónoma de Galicia para o período 2025-2026, e procedeu a realizar a súa primeira convocatoria.
O seu obxecto consiste no establecemento das bases reguladoras e as condicións polas cales se rexerán, no ámbito da Comunidade Autónoma de Galicia, tanto as convocatorias públicas como a execución das accións formativas do Plan formativo para o emprego (persoas traballadoras desempregadas), xestionadas pola Consellería de Emprego, Comercio e Emigración, a través dos seus departamentos territoriais.
Poderán solicitar e obter a condición de beneficiarias das subvencións reguladas nestas bases as entidades e centros de formación que, con anterioridade á data de presentación da solicitude, estean acreditados para impartiren, no ámbito da Comunidade Autónoma, as ofertas formativas do Sistema de formación profesional dos graos A, B e C para as cales soliciten subvención, xa sexa na modalidade presencial ou virtual, entendida esta última como modalidade de teleformación.
Destinouse á primeira convocatoria un crédito por un importe total de 50.000.000,00 €, distribuído en dúas anualidades, cun total de 30.000.000,00 € para o ano 2025 e 20.000.000,00 € para o ano 2026.
Mediante a Resolución da Dirección Xeral de Formación e Cualificación para o Emprego, do 9 de outubro de 2025, publicada no DOG núm. 202, do 20 de outubro, procedeuse a redistribuír, de acordo co seguinte criterio e sen modificar o orzamento total, os créditos orzamentarios recollidos na Orde do 8 de xullo de 2025 para a anualidade 2026:
A distribución prevista na orde de convocatoria para a anualidade 2025 non sufriu variación.
A relación de subvencións concedidas ás entidades beneficiarias, ordenadas por provincia e código de expediente, publícase como anexo desta resolución.
Santiago de Compostela, 13 de febreiro de 2026